13/04/2021 | Administración LocalMunicipal
Muros
Resolución de concesión de subvencións a autónomos para paliar as consecuencias da declaración do estado de alarma polo COVID-19

Por Resolución da Alcaldía número 374/2021 de 7 de abril, aprobáronse concesión axudas do concello de Muros, en réxime de concesión directa, dirixidas a traballadores/as do réxime especial de autónomos da Seguridade Social afectadas pola suspensión ou peche dos locais abertos ao público polo estado de alarma decretado polo Goberno e para o impulso da actividade económica no termo municipal co fin de paliar os efectos provocados pola emerxencia sanitaria do COVID-19 publicadas no BOP núm.130 de 14 de agosto de 2020. De acordo co previsto no punto décimo da resolución, e a efectos de notificación e xeral coñecemento se fai público aqueles aspectos que teñen efectos fronte a terceiros e que son do teor literal que a continuación se relata e poñendo a disposición de todos os interesados o texto íntegro da resolución na Secretaría Xeral do Concello. (…) QUINTO.- Admitir as seguintes solicitudes por cumprir todos os requisitos establecidos nas bases da convocatoria das axudas SEXTO.- Excluír as seguintes solicitudes por non cumprir algún dos requisitos establecidos nas bases para ser beneficiarios das axudas, con indicación da causa de exclusión: SÉTIMO.- Aprobar a concesión de axudas do concello de Muros, en réxime de concesión directa, dirixidas a traballadores/as do réxime especial de autónomos da Seguridade Social afectadas pola suspensión ou peche dos locais abertos ao público polo estado de alarma decretado polo Goberno e para o impulso da actividade económica no termo municipal co fin de paliar os efectos provocados pola emerxencia sanitaria do COVID-19, e por conseguinte, comprometer o gasto e recoñecer obrigas a favor das seguintes empresas que cumpren cos requisitos da convocatoria e polos importes que se indican: OITAVO.- Ordenar o pago, quedando condicionada a realización do pago material con carácter de anticipo, á sinatura do convenio publicado como Anexo II nas bases que rexen esta convocatoria, que deberá ser presentado no rexistro xeral do Concello de Muros. NOVENO.- As entidades beneficiarias destas axudas, unha vez asinado e presentado o convenio, e no prazo de dous meses, deberán de xustificar a axuda de acordo co previsto no artigo 13 das bases e cumprir as obrigas establecidas no artigo 12 das bases da convocatoria e aquelas outras establecidas na lexislación aplicable. DÉCIMO.- A presente Resolución será notificada ás entidades interesadas, mediante a súa publicación no Boletín Oficial da Provincia da Coruña, de acordo co artigo 45.1. b) da Lei 39/2015, do 1 de outubro, do Procedemento Administrativo Común das Administracións Públicas, procedéndose, igualmente, a súa publicación no taboleiro de anuncios da sede electrónica do Concello de Muros a título informativo. DÉCIMOPRIMEIRA.- Contra este acordo que pon fin á vía administrativa poderá interpoñer recurso potestativo de reposición regulado nos artigos 52 da Lei 7/1985, do 2 de abril, Reguladora das Bases de Réxime Local, e 123 e seguintes da Lei 39/2015, do 1 de outubro, do Procedemento Administrativo Común das Administracións Públicas, ante a Alcaldía no prazo dun mes a contar dende o día seguinte ao da notificación, ou interpoñer recurso contencioso-administrativo ante o Xulgado do Contencioso-administrativo de A Coruña, no prazo de dous meses (artigos 8 e 46 da Lei 29/1998, de 13 de xullo, Reguladora da Xurisdición contencioso-administrativa), todo ilo sen prexuízo de que poida exercitar calquera outra actuación que estime pertinente para a defensa dos seus dereitos. Muros, 7 de abril de 2021 A Alcaldesa María Inés Monteagudo Romero